cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.597
title: ผลของโปรแกรมสุขภาพจิตศึกษาแบบกลุ่มต่ออาการซึมเศร้าและพฤติกรรมการดูแลตนเองของผู้สูงอายุโรคซึมเศร้า

description: การวิจัยกึ่งทดลองในครั้งนี้ เป็นการวิจัยแบบมีกลุ่มควบคุมวัดผลก่อนและหลังการทดลอง มีวัตถุประสงค์เพื่อศึกษาผลของโปรแกรมสุขภาพจิตศึกษาแบบกลุ่มต่ออาการซึมเศร้าและพฤติกรรมการดูแลตนเองของผู้ป่วยโรคซึมเศร้าวัยสูงอายุ กลุ่มตัวอย่าง คือ ผู้ป่วยโรคซึมเศร้า อายุ 60 ปีขึ้นไป จำนวน 64 คน จากคลินิกสุขภาพจิต โรงพยาบาลระดับตติยภูมิ สุ่มอย่างง่ายเป็นกลุ่มทดลองและควบคุม กลุ่มละ 32 คน เครื่องมือที่ใช้ในงานวิจัยครั้งนี้ คือ 1) โปรแกรมสุขภาพจิตศึกษาแบบกลุ่ม ที่ผ่านการตรวจสอบความตรงตามเนื้อหาโดยผู้ทรงคุณวุฒิจำนวน 3 ท่าน 2) แบบประเมินความรุนแรงของอาการซึมเศร้าในผู้สูงอายุไทย 3) แบบประเมินพฤติกรรมในการดูแลตนเอง ทดสอบความเที่ยงด้วยค่าสัมประสิทธิแอลฟ่าของครอนบาคแบบประเมิน เท่ากับ .85 และ .82 ตามลำดับ วิเคราะห์ข้อมูลโดยใช้สถิติเชิงพรรณนาและวิเคราะห์ความแปรปรวนของตัวแปรพหุนาม (MANOVA) ซึ่งผลการวิจัยสรุปได้ ดังนี้ 1) คะแนนเฉลี่ยของอาการซึมเศร้าและพฤติกรรมการดูแลตนเองของผู้สูงอายุโรคซึมเศร้า ก่อนและหลังได้รับโปรแกรมสุขภาพจิตศึกษาแบบกลุ่ม มีความแตกต่างกันอย่างมีนัยสำคัญทางสถิติ ที่ระดับ .05 2) คะแนนเฉลี่ยของอาการซึมเศร้าและพฤติกรรมการดูแลตนเองของผู้สูงอายุโรคซึมเศร้า ระหว่างกลุ่มที่ได้รับโปรแกรมสุขภาพจิตศึกษาแบบกลุ่ม และกลุ่มที่ได้รับการพยาบาลตามปกติแตกต่างกันอย่างมีนัยสำคัญทางสถิติ ที่ระดับ .05 (Pillai's Trace=.728, F=39.537, p=.000) สรุปได้ว่า โปรแกรมสุขภาพจิตศึกษาแบบกลุ่มสามารถลดอาการซึมเศร้าและเพิ่มพฤติกรรมการดูแลตนเองในผู้สูงอายุโรคซึมเศร้าได้อย่างมีประสิทธิภาพ ดังนั้น โปรแกรมสุขภาพจิตศึกษาแบบกลุ่ม จึงเป็นทางเลือกหนึ่งของการพยาบาลเพื่อลดอาการซึมเศร้าและเพิ่มพฤติกรรมการดูแลตนเองสำหรับผู้สูงอายุโรคซึมเศร้า
DOI: 10.14457/tu.the.2023.598
title: ผลของโปรแกรมฟื้นฟูพฤติกรรมตามแผนบนฐานชีวิตวิถีใหม่ต่อความตั้งใจในการเลิกสารเสพติดของเยาวชนผู้ใช้สารเสพติดในสถานพินิจและคุ้มครองเด็กและเยาวชน

description: การวิจัยครั้งนี้เป็นการวิจัยกึ่งทดลองสองกลุ่ม วัดผลก่อนและหลังการทดลอง โดยมีวัตถุประสงค์เพื่อศึกษาผลของโปรแกรมพื้นฟูพฤติกรรมตามแผนบนฐานชีวิตวิถีใหม่ต่อความตั้งใจในการเลิกสารเสพติดของเยาวชนผู้ใช้สารเสพติดในสถานพินิจและคุ้มครองเด็กและเยาวชน กลุ่มตัวอย่างคือ เยาวชนที่มีประวัติการใช้สารเสพติดและได้รับการดูแลจากสถานพินิจและคุ้มครองเด็กและเยาวชน อายุ 15- 18 ปี และมีคุณสมบัติครบตามเกณฑ์การคัดเข้า 58 คน สุ่มอย่างง่ายเป็นกลุ่มทดลอง 29 คน กลุ่มควบคุม 29 คน กลุ่มทดลองได้รับโปรแกรมฟื้นฟูพฤติกรรมตามแผนบนฐานชีวิตวิถีใหม่ ใช้เวลากิจกรรมละ 60 นาที สัปดาห์ละ 1 ครั้ง ติดต่อกัน 6 สัปดาห์และกลุ่มควบคุมได้รับการดูแลตามปกติ เครื่องมือที่ใช้ในการวิจัยคือ โปรแกรมฟื้นฟูพฤติกรรมตามแผนบนฐานชีวิตวิถีใหม่ ซึ่งผ่านการตรวจสอบความตรงโดยเนื้อหาจากผู้ทรงคุณวุฒิ 3 ท่านและแบบประเมินความตั้งใจในการเลิกสารเสพติด มีค่าดัชนีความตรง (CVI) เท่ากับ 0.84 และมีค่าสัมประสิทธิแอลฟ่าคอนบราคเท่ากับ 0.82 วิเคราะห์ข้อมูลส่วนบุคคลโดยใช้สถิติพรรณนาแจกแจงความถี่ ร้อยละ และเปรียบเทียบค่าเฉลี่ยคะแนนความตั้งใจในการเลิกสารเสพติดของกลุ่มทดลองและกลุ่มควบคุมด้วยสถิติทีที่ไม่เป็นอิสระต่อกัน ( Dependent t-test) และเปรียบเทียบผลต่างค่าเฉลี่ยคะแนนความตั้งใจในการเลิกสารเสพติดก่อนและหลังได้รับโปรแกรมฟื้นฟูพฤติกรรมตามแผนบนฐานชีวิตวิถีใหม่ ระหว่างกลุ่มทดลองและกลุ่มควบคุม ด้วยสถิติทดสอบทีที่เป็นอิสระจากกัน (Independent t-test)ผลวิจัยสรุปได้ดังนี้1.ค่าเฉลี่ยคะแนนความตั้งใจในการเลิกสารเสพติดของกลุ่มทดลองหลังได้รับโปรแกรมฟื้นฟูพฤติกรรมตามแผน (M=46.93, SD=3.59 ) สูงกว่าก่อนทดลอง (M=39.44, SD=4.01 ) อย่างมีนัยสำคัญทางสถิติ (t=8.36, p&lt;.001)2.ผลต่างของค่าเฉลี่ยคะแนนความตั้งใจในการเลิกสารเสพติด ก่อนและหลังการทดลอง ของกลุ่มทดลอง (M=7.48, SD=4.81 ) ซึ่งได้รับโปรแกรมฟื้นฟูพฤติกรรมตามแผนบนฐานชีวิตวิถีใหม่และกลุ่มควบคุม (M=0.24, SD=3.80 ) ซึ่งได้รับการพยาบาลตามปกติ มีความแตกต่างกันอย่างมีนัยสำคัญทางสถิติ (t=6.35, p&lt;.001)ผลการวิจัยแสดงให้เห็นว่า โปรแกรมฟื้นฟูพฤติกรรมตามแผนบนฐานชีวิตวิถีใหม่ สามารถเพิ่มความตั้งใจในการเลิกสารเสพติดของเยาวชนผู้ใช้สารเสพติดในสถานพินิจและคุ้มครองเด็กและเยาวชนได้อย่างมีประสิทธิภาพ ดังนั้นโปรแกรมฟื้นฟูพฤติกรรมตามแผนบนฐานชีวิตวิถีใหม่ จึงเป็นอีกทางเลือกหนึ่งสำหรับบุคลากรที่ปฏิบัติงานในสถานพินิจและคุ้มครองเด็กและเยาวชน เพื่อสร้างเสริมความตั้งใจในการเลิกสารเสพติดในเด็กและเยาวชนผู้ใช้สารเสพติดในสถานพินิจและคุ้มครองเด็กและเยาวชนได้
DOI: 10.14457/tu.the.2023.599
title: ราคาหุ้นหลัง IPO เมื่อบริษัทชำระคืนหนี้ที่เกิดจากการจ่ายเงินปันผลผู้ถือหุ้นเดิม

description: งานค้นคว้าอิสระนี้มีวัตถุประสงค์เพื่อศึกษาผลกระทบจากการชำระคืนเงินกู้ยืมเพื่อใช้ในการจ่ายเป็นเงินปันผลให้แก่ผู้ถือหุ้นเดิมด้วยเงินที่ได้จากการระดมทุนต่อราคาหุ้นของบริษัทที่จะเสนอขายหุ้นครั้งแรก (IPO) โดยใช้กลุ่มตัวอย่างเป็นบริษัทที่จะจดทะเบียนหุ้นสามัญในตลาดหลักทรัพย์ประเทศไทย ระหว่างปี พ.ศ. 2663-2566 ผลการศึกษาพบว่าราคาหุ้นลดลง หากบริษัทระบุในหนังสือชี้ชวนถึงวัตถุประสงค์การใช้เงินที่ระดมทุนเพื่อนำไปจ่ายหนี้ อย่างไรก็ตามในระยะยาวสัดส่วนการจ่ายหนี้ของบริษัทที่สูงขึ้นกลับทำให้ราคาหุ้นสูงขึ้น ทั้งนี้อาจเนื่องมาจากการส่งสัญญาณของกำไรที่ดีขึ้นในอนาคต
DOI: 10.14457/tu.the.2023.600
title: การวัดประสิทธิภาพการดำเนินงาน: กรณีศึกษา บริษัท มิตรไมตรีการแพทย์ จำกัด

description: การศึกษาค้นคว้าอิสระนี้มีวัตถุประสงค์เพื่อวัดและเปรียบเทียบประสิทธิภาพการดำเนินงานของบริษัท มิตรไมตรีการแพทย์ จำกัด จำนวน 69 สาขา สำหรับปีการดำเนินงาน พ.ศ. 2564 – 2566 ด้วยวิธี DEA ผ่าน 2 แบบจำลอง ได้แก่ แบบจำลอง CCR ที่มีสมมติฐานว่าผลได้ต่อขนาดคงที่และ แบบจำลอง BCC ที่มีสมมติฐานว่าผลได้ต่อขนาดแปรผัน โดยมุ่งพิจารณาจากปัจจัยการผลิต ซึ่งได้กำหนดปัจจัยการผลิตเป็น ค่าใช้จ่ายด้านบุคลากรทางการแพทย์ และค่าใช้จ่ายด้านบุคลากรอื่น ค่าซ่อมแซมคลินิก และค่าใช้จ่ายในการดำเนินงาน สำหรับปัจจัยผลผลิตได้แก่ รายได้จากคนไข้กองทุนประกันสุขภาพถ้วนหน้า รายได้จากคนไข้กองทุนอื่น รายได้จากคนไข้เงินสด และจำนวนครั้งที่ให้บริการคนไข้ ผลการศึกษาพบว่าค่าประสิทธิภาพทางด้านเทคนิคของมิตรไมตรีคลินิก ในช่วงเวลาที่ทำการศึกษาจำนวน 69 สาขา มีค่าเฉลี่ยเท่ากับ 0.931 โดยมี 17 สาขาเท่านั้นที่มีประสิทธิภาพการดำเนินงานเท่ากับ 1 ในทุกปีที่ทำการศึกษา ค่าประสิทธิภาพทางด้านเทคนิคที่แท้จริงของมิตรไมตรีคลินิก มีค่าเฉลี่ยเท่ากับ 0.976 โดยมี 28 สาขาที่มีประสิทธิภาพการดำเนินงานเท่ากับ 1 ในทุกปีที่ทำการศึกษา เมื่อพิจารณาจากจังหวัดที่แต่ละสาขาตั้งอยู่ สาขาที่ตั้งอยู่ในกรุงเทพมหานครและสมุทรสาครมีประสิทธิภาพการดำเนินงานโดยเฉลี่ยสูงที่สุด ซึ่งมีค่าเท่ากับ 1.000 ค่าประสิทธิภาพทางด้านขนาดของมิตรไมตรีคลินิก มีค่าเฉลี่ยเท่ากับ 0.953 โดยมี 17 สาขาที่มีผลได้ต่อขนาดคงที่ และมี 23 สาขาที่มีผลได้ต่อขนาดเพิ่มขึ้นในทุกปีที่ทำการศึกษา ในขณะที่ไม่มีสาขาใดที่มีผลได้ต่อขนาดลดลงในทุกปีที่ทำการศึกษา
DOI: 10.14457/tu.the.2023.601
title: การศึกษาความสัมพันธ์ของอัตราส่วนทางการเงินกับราคาหุ้นของธนาคารพาณิชย์ไทยในกลุ่ม D-SIBs ที่จดทะเบียนในตลาดหลักทรัพย์แห่งประเทศไทย

description: การวิจัยครั้งนี้มีจุดประสงค์เพื่อหาความสัมพันธ์ของอัตราส่วนทางการเงินที่สำคัญของธนาคารกับราคาปิดของหุ้นธนาคารในแต่ละไตรมาสในกลุ่ม D-SIBs ได้แก่ ธนาคารกสิกรไทย ธนาคารกรุงศรีอยุธยา ธนาคารกรุงเทพ ธนาคารกรุงไทย ธนาคารไทยพาณิชย์ และธนาคารทหารไทยธนชาติ เพื่อนำมาคาดเดาราคาของหุ้นธนาคารในอนาคต โดยใช้ข้อมูลในงบการเงินของธนาคารกลุ่ม D-SIBs ย้อนหลังทั้งหมด 10 ปี ตั้งแต่แต่ปีพ.ศ. 2557 ถึง พ.ศ. 2566 โดยเก็บข้อมูลเป็นรายไตรมาสทำให้มีกลุ่มตัวอย่างทั้งสิ้น 240 ตัวอย่าง และใช้การวิเคราะห์สัมประสิทธิ์สหสัมพันธ์จากตัวแปรอิสระทั้ง 8 ตัวแปร ประกอบด้วย ส่วนต่างรายได้ดอกเบี้ยสุทธิ อัตราส่วนค่าใช้จ่ายในการดำเนินงานต่อรายได้รวม อัตราส่วนผลตอบแทนต่อสินทรัพย์ทั้งหมด อัตราส่วนผลตอบแทนต่อส่วนของผู้ถือหุ้นทั้งหมด อัตราส่วนเงินกองทุนต่อสินทรัพย์เสี่ยง อัตราส่วนสินเชื่อต่อเงินฝาก อัตราส่วนราคาหุ้นสามัญในตลาดต่อราคาหุ้นสามัญตามงบการเงิน และอัตราส่วนการจ่ายเงินปันผล พบว่ามีตัวแปรอิสระ 4 ตัวแปรที่มีอิทธิพลอย่างมีนัยสำคัญกับตัวแปรตาม ได้แก่ อัตราส่วนผลตอบแทนต่อส่วนของผู้ถือหุ้นทั้งหมด อัตราส่วนสินเชื่อต่อเงินฝาก ส่วนต่างรายได้ดอกเบี้ยสุทธิ และอัตราส่วนค่าใช้จ่ายในการดำเนินงานต่อรายได้รวม อย่างไรก็ตามพบปัญหาความสัมพันธ์ระหว่างตัวแปรอิสระ (Multicollinearity) จึงได้นำมาวิเคราะห์สมการถดถอยเชิงพหุแบบ Stepwise พบว่าตัวแปรที่มีอิทธิพลอย่างมีนัยสำคัญเหลือเพียง 3 ตัวแปร ได้แก่ อัตราส่วนผลตอบแทนต่อส่วนของผู้ถือหุ้นทั้งหมด อัตราส่วนสินเชื่อต่อเงินฝาก และส่วนต่างรายได้ดอกเบี้ยสุทธิ
DOI: 10.15468/dl.tq7bvm
title: Occurrence Download

description: A dataset containing 218 species occurrences available in GBIF matching the query:
{
 "TaxonKey" : [
 "is Cruddasia Prain"
 ]
}

 The dataset includes 218 records from 25 constituent datasets; see https://api.gbif.org/v1/occurrence/download/0012906-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2023.602
title: ปัจจัยที่ส่งผลกระทบต่อราคาหลักทรัพย์ IPO ที่เกี่ยวข้องกับ MEGATREND เฉลี่ย 3 เดือนภายหลังการเสนอขายครั้งแรก

description: การค้นคว้าอิสระนี้ได้จัดทำขึ้นเพื่อศึกษาถึงปัจจัยภายนอกและภายในที่มีผลกระทบต่ออราคาของหลักทรัพย์ IPO ที่เกี่ยวข้องกับ Megatrend 3 เดือนภายหลังการเสนอขายครั้งแรก โดยอ้างอิงการจัดกลุ่มตาม Hang Seng Megatrend Index การศึกษานี้ใช้ข้อมูลจากบริษัทที่มีการเสนอขาย IPO ในตลาดหลักทรัพย์แห่งประเทศไทย (SET) และตลาดหลักทรัพย์เอ็ม เอ ไอ (MAI) ระหว่างปี พ.ศ. 2560-2566 จำนวน 50 บริษัท ซึ่งประกอบด้วยปัจจัยภายในและปัจจัยภายนอกทั้งหมด 9 ปัจจัย ซึ่งประกอบด้วยปัจจัยภายใน คือ 1) ขนาดของบริษัท 2) อัตราผลตอบแทนต่อส่วนผู้ถือหุ้น 3) อัตราการเติบโตของกำไรจากการดำเนินงาน 4) อัตราการเติบโตของยอดขาย และปัจจัยภายนอกทั้งหมด 5 ปัจจัย คือ 1) ผู้จัดจำหน่ายหลักทรัพย์ 2) จำนวนผู้จัดจำหน่ายหลักทรัพย์ 3) ที่ปรึกษาทางการเงิน 4) ผู้ตรวจสอบบัญชี 5) วิธีการกำหนดราคาหุ้นสามัญแบบ Book-Building โดยใช้วิธีการวิเคราะห์สัมประสิทธิ์สหสัมพันธ์และความถดถอยเชิงพหุคูณเพื่อทดสอบสมมติฐานเกี่ยวกับปัจจัยภายในและภายนอกที่คาดว่าจะส่งผลต่อราคาหลักทรัพย์ IPOผลการวิเคราะห์สัมประสิทธิ์สหสัมพันธ์จากตัวแปรอิสระทั้งหมด 9 ตัวแปร พบว่าตัวแปรอิสระที่มีอิทธิพลอย่างมีนัยสำคัญต่อตัวแปรตามทั้งหมด 4 ตัวแปร คือ 1) ขนาดของบริษัท 2) อัตราผลตอบแทนต่อส่วนผู้ถือหุ้น 3) ผู้ตรวจสอบบัญชี และ 4) วิธีการกำหนดราคาหุ้นสามัญแบบ Book-Building โดยผู้ศึกษาได้วิเคราะห์ความถดถอยเชิงพหุคูณแบบเงื่อนไข Stepwise พบว่าตัวแปรที่มีอิทธิพลอย่างมีนัยสำคัญ 3 ตัวแปร คือ 1) อัตราผลตอบแทนต่อส่วนผู้ถือหุ้น 2) ผู้ตรวจสอบบัญชี และ 3) วิธีการกำหนดราคาหุ้นสามัญแบบ Book-Building โดยตัวแปรที่ถูกตัดออกคือ ขนาดบริษัท (SIZE) เนื่องจากปัญหา Multicollinearity
DOI: 10.15468/dl.ebf7q8
title: Occurrence Download

description: A dataset containing 199 species occurrences available in GBIF matching the query:
{
 "and" : [
 "HasGeospatialIssue is false",
 "OccurrenceStatus is Present",
 {
 "not" : {
 "BasisOfRecord" : [
 "is one of (Fossil)"
 ]
 }
 },
 "TaxonKey is Croton oligandrus Pierre ex Hutch.",
 "Continent is Africa"
 ]
}

 The dataset includes 199 records from 19 constituent datasets; see https://api.gbif.org/v1/occurrence/download/0012905-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2023.603
title: ความสัมพันธ์ของระดับความรับผิดชอบต่อสิ่งแวดล้อม สังคม และบรรษัทภิบาล (ESG) และการกำกับดูแลกิจการบริษัทจดทะเบียน (CGR) กับความเชื่อมั่นของนักลงทุนของกิจการในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาความสัมพันธ์ของระดับความรับผิดชอบต่อสิ่งแวดล้อม สังคม และบรรษัทภิบาล (ESG) และการกำกับดูแลกิจการของบริษัทจดทะเบียน (CGR) ต่อความเชื่อมั่นของนักลงทุนของกิจการในตลาดหลักทรัพย์แห่งประเทศไทย (SET) กลุ่มตัวอย่างประกอบด้วยบริษัทในตลาดหลักทรัพย์แห่งประเทศไทย ในปี 2564 – 2566 โดยใช้ KLD Rating วัดระดับ ESG และใช้คะแนนการกำกับดูแลกิจการ (CGR) ที่จัดทำโดยสมาคมส่งเสริมสถาบันกรรมการบริษัทไทย (IOD) ผลการศึกษาพบว่า ความรับผิดชอบด้านชุมชนและด้านสิทธิมนุษยชนมีความสัมพันธ์เชิงบวกกับความเชื่อมั่นของนักลงทุนของกิจการในตลาดหลักทรัพย์แห่งประเทศไทย (SET) ส่วนระดับความรับผิดชอบต่อสิ่งแวดล้อม สังคม และบรรษัทภิบาล (ESG) และคะแนนการกำกับดูแลกิจการ (CGR) ไม่พบความสัมพันธ์กับความเชื่อมั่นของนักลงทุน
DOI: 10.15468/dl.b35b9e
title: Occurrence Download

description: A dataset containing 12821 species occurrences available in GBIF matching the query:
{
 "TaxonKey" : [
 "is Bemisia tabaci (Gennadius, 1889)"
 ]
}

 The dataset includes 12821 records from 32 constituent datasets; see https://api.gbif.org/v1/occurrence/download/0012904-240906103802322/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2023.604
title: การศึกษาผลกระทบต่อราคาหุ้นที่ถูกรวมและตัดออกจากดัชนีหุ้นยั่งยืน SET ESG

description: การศึกษานี้เจาะจงถึงผลกระทบด้านราคาของหุ้นจากการปรับปรุงดัชนี SET ESG โดยใช้วิธีเหตุการณ์ศึกษา (Event Study) สำหรับวิเคราะห์หาผลตอบแทนเกินปกติ (Abnormal Return) เพื่อสะท้อนทิศทางผลตอบรับของนักลงทุนต่อหลักทรัพย์ที่ถูกรวมเข้าและตัดออกจากดัชนีหุ้นยั่งยืนในบริบทประเทศไทย โดยข้อมูลที่ใช้ศึกษาเป็นข้อมูลระหว่างช่วงปี 2021–2023 สำหรับกลุ่มหลักทรัพย์ที่ถูกรวมเข้าในดัชนี พบว่า ณ วันที่มีประกาศรายชื่อหลักทรัพย์ในการปรับปรุงดัชนี (Announcement Date) อัตราผลตอบแทนเกินปกติเฉลี่ยสะสม (Cumulative Average Abnormal Return: CAAR) แม้จะลดลงจากช่วงก่อนหน้าที่จะมีประกาศ แต่ก็ยังเป็นบวกอย่างมีนัยสำคัญ ก่อนที่จะปรับตัวเป็นเชิงลบทั้งในและหลังช่วงที่มีผลบังคับใช้ ส่วนในของกลุ่มหลักทรัพย์ที่ถูกตัดออกจากในดัชนีนั้น พบว่า ณ วันที่มีประกาศ อัตราผลตอบแทนเกินปกติเฉลี่ยสะสมของสินทรัพย์กลุ่มนี้เป็นลบอย่างมีนัยสำคัญ อีกทั้งยังติดลบอย่างต่อเนื่องกระทั่งช่วงภายหลังมีผลบังคับใช้ ซึ่งทั้งสองกลุ่มต่างไม่เป็นไปตามทฤษฎีแรงกดดันด้านราคา (Price Pressure Hypothesis) และผลการศึกษายังสะท้อนให้เห็นว่าในภาพรวม นักลงทุนในตลาดหลักทรัพย์ของประเทศไทยมีผลตอบรับเชิงลบต่อหลักทรัพย์ที่ตกเกณฑ์การเป็นสินทรัพย์ยั่งยืน และไม่ได้มีผลตอบรับเชิงบวกนักต่อการเปลี่ยนมาเป็นหลักทรัพย์ยั่งยืนของหุ้น
DOI: 10.14457/tu.the.2023.605
title: ผลของโปรแกรมสนับสนุนและให้ความรู้ต่อพฤติกรรมการป้องกันภาวะแทรกซ้อนและภาวะแทรกซ้อนหลังผ่าตัดในผู้ป่วยมะเร็งลำไส้ใหญ่และทวารหนักที่ได้รับการผ่าตัดเปิดช่องท้อง

description: พฤติกรรมการป้องกันภาวะแทรกซ้อนหลังผ่าตัด และภาวะแทรกซ้อนหลังการผ่าตัด เป็นสิ่งสำคัญ ที่แสดงถึงผลลัพธ์ของการดูแลรักษาผู้ป่วยมะเร็งลำไส้ใหญ่และทวารหนักที่ได้รับการผ่าตัดเปิดช่องท้อง การศึกษาครั้งนี้เป็นการวิจัยกึ่งทดลอง เพื่อศึกษาผลของโปรแกรมสนับสนุนและให้ความรู้ต่อพฤติกรรมการป้องกันภาวะแทรกซ้อนและภาวะแทรกซ้อนหลังผ่าตัดในผู้ป่วยมะเร็งลำไส้ใหญ่และทวารหนักที่ได้รับการผ่าตัดเปิดช่องท้อง โดยได้นำทฤษฎีการดูแลตนเองของโอเร็ม ในส่วนระบบการพยาบาลแบบสนับสนุนและให้ความรู้ มาใช้เป็นแนวทางการศึกษา กลุ่มตัวอย่างคือ ผู้ป่วยที่ได้รับการวินิจฉัยจากแพทย์ว่าเป็นมะเร็งลำไส้ใหญ่และทวารหนักที่ต้องได้รับการผ่าตัดเปิดช่องท้องใน โรงพยาบาลภูมิพลอดุลยเดช กรมแพทย์ทหารอากาศ จำนวน 52 ราย โดยการคัดเลือกลุ่มตัวอย่างแบบเฉพาะเจาะจงที่มีคุณลักษณะตามคุณสมบัติที่กำหนด แบ่งเป็นกลุ่มทดลองและกลุ่มควบคุม เก็บข้อมูลในเดือน ธันวาคม 2563 ถึง เดือน ตุลาคม 2565 เครื่องมือที่ใช้ในการวิจัยประกอบด้วย 1) แบบบันทึกข้อมูลส่วนบุคคล 2) แบบประเมินอาการเจ็บปวดแผลผ่าตัด 3) แบบบันทึกภาวะแทรกซ้อนระบบทางเดินหายใจ 4) แบบประเมินการฟื้นตัวการทำหน้าที่ของลำไส้ และ 5) แบบประเมินพฤติกรรมการป้องกันภาวะแทรกซ้อนหลังผ่าตัด 6) โปรแกรมสนับสนุนและให้ความรู้ วิเคราะห์ข้อมูลโดยใช้สถิติเชิงพรรณนา สถิติไคสแควร์ สถิติที ฟิชเชอร์ และสถิติการวิเคราะห์ความแปรปรวนแบบผสม (two way mixed-designs ANOVA) ผลการศึกษาพบว่า ผู้ป่วยทั้งกลุ่มทดลองและกลุ่มควบคุมมีค่าคะแนนเฉลี่ยพฤติกรรมการป้องกันภาวะแทรกซ้อนหลังผ่าตัดวันที่1, 3, และ 5 แตกต่างกันอย่างมีนัยสำคัญทางสถิติ (p &lt; .001) และผู้ป่วยกลุ่มทดลองมีค่าคะแนนเฉลี่ยพฤติกรรมการป้องกันภาวะแทรกซ้อนหลังผ่าตัดวันที่ 1, 3, และ 5 สูงกว่ากลุ่มควบคุมอย่างมีนัยสำคัญทางสถิติ (p &lt; .001) ภาวะแทรกซ้อนหลังผ่าตัด ได้แก่ (1) ค่าคะแนนเฉลี่ยความเจ็บปวดแผลผ่าตัดของกลุ่มทดลองและกลุ่มควบคุมในระยะหลังผ่าตัดวันที่ 1, 3, และ 5 แตกต่างกันอย่างมีนัยสำคัญทางสถิติ (p &lt; .001) และกลุ่มทดลองมีค่าคะแนนเฉลี่ยความเจ็บปวดแผลผ่าตัดในระยะหลังผ่าตัดวันที่ 1, 3, และ 5 ต่ำกว่ากลุ่มควบคุมอย่างมีsนัยสำคัญทางสถิติ (p &lt; .001) (2) ค่าคะแนนเฉลี่ยการฟื้นตัวการทำหน้าที่ของลำไส้ของกลุ่มทดลองและกลุ่มควบคุมในระยะหลังผ่าตัดวันที่ 1, 3, และ 5 แตกต่างกันอย่างมีนัยสำคัญทางสถิติ (p &lt; .001) และผู้ป่วยกลุ่มทดลองมีค่าคะแนนเฉลี่ยการฟื้นตัวการทำหน้าที่ของลำไส้ในระยะหลังผ่าตัดวันที่ 1, 3, และ 5 สูงกว่ากลุ่มควบคุมอย่างมีนัยสำคัญทางสถิติ (p &lt; .001) (3) ภาวะแทรกซ้อนระบบทางเดินหายใจ พบว่าอัตราการเกิดภาวะแทรกซ้อนระบบทางเดินหายใจระหว่างกลุ่มทดลองและกลุ่มควบคุมไม่มีความแตกต่างอย่างมีนัยสำคัญทางสถิติ (p&gt; .05) ผลการศึกษาในครั้งนี้แสดงให้เห็นว่า โปรแกรมสนับสนุนและให้ความรู้สามารถเพิ่มพฤติกรรมการป้องกันภาวะแทรกซ้อนหลังผ่าตัดและลดการเกิดภาวะแทรกซ้อนหลังผ่าตัดในผู้ป่วยมะเร็งลำไส้ใหญ่และทวารหนักที่ผ่าตัดเปิดช่องท้อง ดังนั้นพยาบาลหรือบุคลากรทางสุขภาพอาจจะพิจารณานำโปรแกรมสนับสนุนและให้ความรู้ในการส่งเสริมพฤติกรรมการป้องกันภาวะแทรกซ้อนหลังผ่าตัดไปประยุกต์ใช้ในหอผู้ป่วยศัลยกรรมต่อไป
DOI: 10.14457/tu.the.2023.606
title: ผลกระทบจากการระบาดของโควิด-19 ต่อความสัมพันธ์ของการตกแต่งกำไรและการจ่ายเงินปันผล: กรณีศึกษา บริษัทจดทะเบียนในตลาดหลักทรัพย์แห่งประเทศไทย

description: การค้นคว้าอิสระนี้มีวัตถุประสงค์เพื่อศึกษาความสัมพันธ์ระหว่างการตกแต่งกำไรกับการจ่ายเงินปันผล และยืนยันข้อสันนิษฐานที่บริษัทมีแนวโน้มการตกแต่งกำไรด้วย Big Bath Strategy ระหว่างการระบาดของโควิด-19 ซึ่งกำหนดให้มูลค่าของรายการคงค้างที่เกิดจากดุลยพินิจของผู้บริหารในแบบจำลอง Yoon Model (2006) เป็นตัวแทนในการวัดแนวโน้มในการตกแต่งกำไรของบริษัท และให้อัตราการจ่ายเงินปันผลเป็นตัวแทนในการวัดการจ่ายเงินปันผลของบริษัท โดยทำการศึกษากลุ่มตัวอย่างบริษัทที่จดทะเบียนในตลาดหลักทรัพย์แห่งประเทศไทย ระหว่างปี พ.ศ. 2561 ถึงปี พ.ศ. 2565 รวมทั้งหมด 460 บริษัท การศึกษานี้ใช้สถิติเชิงพรรณนาและสมการการถดถอยแบบพาแนลในการวิเคราะห์สมมติฐานผลการศึกษาพบว่า อัตราการจ่ายเงินปันผลในช่วงการแพร่ระบาดของโรคโควิด-19 มีความสัมพันธ์ที่ไม่มีนัยสำคัญกับมูลค่าของรายการคงค้างที่เกิดจากดุลยพินิจของผู้บริหาร กล่าวคือการจ่ายเงินปันผลไม่มีบทบาทในการเพิ่มแนวโน้มการตกแต่งกำไรในช่วงการแพร่ระบาดของโรคโควิด-19 นอกจากนี้ยังสามารถยืนยันข้อสมมติฐานของผู้ศึกษาวิจัยในอดีตได้ว่า ในช่วงการแพร่ระบาดของโรคโควิด-19 บริษัทตัวอย่างมีแนวโน้มที่จะใช้กลยุทธ์ Big Bath Strategy ในการตกแต่งกำไร
DOI: 10.14457/tu.the.2023.607
title: ความสัมพันธ์ระหว่างคุณลักษณะของผู้บริหารสูงสุดกับประสิทธิภาพของทุนทางปัญญาของบริษัทจดทะเบียนในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างคุณลักษณะของผู้บริหารสูงสุดกับประสิทธิภาพของทุนทางปัญญาของบริษัทจดทะเบียนในตลาดหลักทรัพย์แห่งประเทศไทย ทำการศึกษากลุ่มประชากรตั้งแต่ปี พ.ศ. 2562 ถึง พ.ศ. 2566 โดยเลือกกลุ่มตัวอย่างที่ไม่อยู่ในกลุ่มอุตสาหกรรมธุรกิจการเงิน หมวดธุรกิจกองทุนรวมอสังหาริมทรัพย์และกองทรัสต์เพื่อการลงทุนในอสังหาริมทรัพย์ และไม่เป็นบริษัทจดทะเบียนที่เข้าข่ายถูกเพิกถอนหรืออยู่ระหว่างการฟื้นฟูกิจการ มีกลุ่มตัวอย่างที่ใช้ในงานวิจัยทั้งสิ้น 2,135 ตัวอย่างการศึกษาครั้งนี้มีตัวแปรอิสระที่ใช้ในการศึกษา 8 ตัวแปร ได้แก่ อายุของผู้บริหารสูงสุด ระดับการศึกษาของผู้บริหารสูงสุด ประสบการณ์ในต่างประเทศของผู้บริหารสูงสุด ระยะเวลาที่ผู้บริหารสูงสุดดำรงตำแหน่งในองค์กร ผู้บริหารสูงสุดดำรงตำแหน่งควบคู่กับประธานกรรมการบริษัท การเปลี่ยนแปลงผู้บริหารสูงสุด สัดส่วนการถือหุ้นของผู้บริหารสูงสุด และเครือข่ายทางสังคมของผู้บริหารสูงสุด มีตัวแปรควบคุม 4 ตัวแปร ได้แก่ อายุของกิจการ ขนาดของกิจการ ความเสี่ยงทางการเงิน และโอกาสในการเติบโต โดยวัดประสิทธิภาพของทุนทางปัญญาด้วยวิธี Modified Value Added Intellectual Coefficient หรือ MVAICผลการศึกษาพบว่ากิจการที่ผู้บริหารสูงสุดมีอายุมากกว่าและระดับการศึกษาที่สูงกว่าจะมีประสิทธิภาพในการใช้เงินทุนในการสร้างมูลค่าเพิ่มให้แก่กิจการที่สูงกว่า กิจการที่ผู้บริหารสูงสุดมีประสบการณ์ในต่างประเทศจะมีประสิทธิภาพทุนโครงสร้างในการสร้างมูลค่าเพิ่มให้แก่กิจการสูงกว่า กิจการที่ผู้บริหารสูงสุดมีระยะเวลาการดำรงตำแหน่งในองค์กรนานกว่าจะมีประสิทธิภาพทุนมนุษย์ในการสร้างมูลค่าเพิ่มให้แก่กิจการที่ต่ำกว่า แต่มีประสิทธิภาพเงินทุนที่ใช้ในการเพิ่มมูลค่าให้แก่กิจการที่สูงกว่า นอกจากนี้ยังพบว่ากิจการที่ผู้บริหารสูงสุดดำรงตำแหน่งควบคู่กับประธานกรรมการบริษัทจะมีประสิทธิภาพในการสร้างมูลค่าเพิ่มโดยรวมของกิจการและประสิทธิภาพทุนมนุษย์ในการสร้างมูลค่าเพิ่มให้แก่กิจการสูงกว่า และกิจการที่ผู้บริหารสูงสุดมีสัดส่วนการถือหุ้นที่สูงกว่าก็จะมีประสิทธิภาพในการสร้างมูลค่าเพิ่มโดยรวมของกิจการและประสิทธิภาพทุนมนุษย์ในการสร้างมูลค่าเพิ่มให้แก่กิจการที่สูงกว่าเช่นกัน ทั้งนี้ ไม่พบความสัมพันธ์ระหว่างการเปลี่ยนแปลงผู้บริหารสูงสุดและเครือข่ายทางสังคมของผู้บริหารสูงสุดกับประสิทธิภาพทุนทางปัญญาแต่อย่างใดโดยผลการศึกษาในงานวิจัยนี้สอดคล้องกับงานวิจัยในอดีตที่พบว่าคุณลักษณะของผู้บริหารสูงสุดส่งผลต่อประสิทธิภาพของทุนทางปัญญาของกิจการ
DOI: 10.14457/tu.the.2023.608
title: ความสัมพันธ์ระหว่างการเปลี่ยนแปลงผลการประเมิน ESG และอัตราผลตอบแทนหลักทรัพย์ของบริษัทที่จดทะเบียนในตลาดหลักทรัพย์แห่งประเทศไทย

description: งานวิจัยฉบับนี้มีวัตถุประสงค์เพื่อศึกษาถึงความสัมพันธ์ระหว่างการเปลี่ยนแปลงผลการประเมิน ESG และอัตราผลตอบแทนหลักทรัพย์ของบริษัทที่จดทะเบียนในตลาดหลักทรัพย์แห่งประเทศไทย โดยมีกลุ่มตัวอย่างคือบริษัทที่ถูกจัดอันดับอยู่ในรายชื่อหุ้นยั่งยืนของตลาดหลักทรัพย์แห่งประเทศไทย ในช่วงปี พ.ศ. 2558 - 2566 และได้รับการประเมิน ESG ในปีนั้น ๆ โดย Refinitiv ซึ่งมีกลุ่มตัวอย่างทั้งหมด 273 ตัวอย่าง โดยใช้สมการถดถอยแบบพหุคูณ (Multiple Regression) ในการวิเคราะห์ความสัมพันธ์ระหว่างตัวแปรผลการศึกษาพบว่าผลคะแนน ESG ของบริษัทที่ได้รับการเปลี่ยนแปลงคะแนนดีขึ้นมีความสัมพันธ์เชิงบวกกับอัตราผลตอบแทนของหลักทรัพย์ แต่ผลคะแนน ESG ของบริษัทที่ได้รับการเปลี่ยนแปลงคะแนนแย่ลงไม่มีความสัมพันธ์กับอัตราผลตอบแทนของหลักทรัพย์ หมายความว่านักลงทุนตอบสนองเชิงบวกต่อผลคะแนน ESG ของบริษัทที่มีการเปลี่ยนแปลงอันดับดีขึ้น แต่ไม่ตอบสนองต่อผลคะแนน ESG ของบริษัทที่มีการเปลี่ยนแปลงอันดับแย่ลง โดยอาจจะมีสาเหตุมาจากที่แนวคิด ESG ยังคงใหม่สำหรับนักลงทุน และตลาดประเทศไทยอยู่มาก
DOI: 10.14457/tu.the.2023.609
title: ผลกระทบของตัวชี้วัดทางเศรษฐกิจมหภาคจากประกาศนโยบายทางการเงินของสหรัฐฯ (federal reserve) ต่อผลตอบแทนของหุ้นกลุ่มอุตสาหกรรมธุรกิจการเงิน (FINCIAL) ที่จดทะเบียนในตลาดหลักทรัพย์แห่งประเทศไทย

description: การศึกษานี้มุ่งวิเคราะห์ผลกระทบของตัวชี้วัดทางเศรษฐกิจมหภาคจากประกาศนโยบายทางการเงินของธนาคารกลางสหรัฐฯ (Federal Reserve) ต่อผลตอบแทนของหุ้นกลุ่มอุตสาหกรรมธุรกิจการเงิน (FINCIAL) ที่จดทะเบียนในตลาดหลักทรัพย์แห่งประเทศไทย โดยใช้ข้อมูลทุติยภูมิรายเดือนครึ่งในช่วงปี ค.ศ. 2019-2020 วิเคราะห์ด้วยแบบจำลองการถดถอยพหุคูณ (Multiple Regression Analysis)ผลการศึกษาพบว่า มีตัวชี้วัดทางเศรษฐกิจมหภาคของสหรัฐฯ เพียงตัวเดียวที่มีความสัมพันธ์เชิงลบกับผลตอบแทนของหุ้นกลุ่ม FINCIAL ในตลาดหลักทรัพย์ไทย คือ ผลิตภัณฑ์มวลรวมในประเทศ (Gross Domestic Product) และตัวชี้วัดที่เหลือ ได้แก่ อัตราการว่างงาน (Unemployment Rate) อัตราเงินเฟ้อ (Core PCE Inflation) และ อัตราดอกเบี้ยนโยบาย (Federal Fund Rate) ไม่มีความสัมพันธ์กับผลตอบแทนของหลักทรัพย์ หมายความว่า เมื่อเศรษฐกิจสหรัฐฯ เติบโต จาก GDP ที่ดีขึ้น นักลงทุนอาจลดการลงทุนในหุ้นกลุ่ม FINCIAL ในตลาดหลักทรัพย์ไทย และมองว่ามีโอกาสการลงทุนที่ดีกว่าในสหรัฐฯ แต่ไม่ตอบสนองต่อตัวชี้วัดอื่น ๆ เพราะอาจให้ความสำคัญกับปัจจัยภายในประเทศมากกว่า
DOI: 10.14457/tu.the.2023.610
title: ความสัมพันธ์ระหว่าง ESG risk rating กับอัตราผลตอบแทนของหุ้นยั่งยืนในประเทศไทย

description: การวิจัยนี้มีวัตถุประสงค์เพื่อศึกษาความสัมพันธ์ระหว่าง ESG RISK RATING กับอัตราผลตอบแทนของหุ้นยั่งยืนในประเทศไทย โดยเป็นบริษัทจดทะเบียนในตลาดหลักทรัพย์แห่งประเทศไทย (SET) และมีรายชื่ออยู่ในหุ้นยั่งยืน SET ESG Ratings ซึ่งจะศึกษาเป็นระยะเวลา 5 ปี เก็บข้อมูลรายปีจำนวน 75 บริษัท ระหว่างปี พ.ศ. 2562 ถึง พ.ศ. 2566 รวมทั้งสิ้น 375 กลุ่มตัวอย่าง และทำการวิเคราะห์ความสัมพันธ์ของตัวแปร โดยใช้การวิเคราะห์สมการถดถอยเชิงพหุคูณ (Multiple Regression Analysis)ผลการวิจัยพบว่าความเสี่ยงด้านความยั่งยืน ESG Risk Rating ไม่มีความสัมพันธ์อย่างมีนัยสำคัญทางสถิติต่ออัตราผลตอบแทนของบริษัท ผลการการวิจัยในครั้งนี้จะเป็นประโยชน์ต่อนักลงทุนหรือผู้ที่สนใจการลงทุนด้านความยั่งยืน เพื่อเป็นข้อมูลประกอบการพิจารณาในการตัดสินใจลงทุนเพิ่มเติม รวมถึงยังสามารถนำการวิจัยนี้ไปทำการศึกษาต่อยอดสำหรับในอนาคตได้
DOI: 10.15468/dl.cnv6nv
title: Occurrence Download

description: A dataset containing 11372 species occurrences available in GBIF matching the query:
{
 "and" : [
 "HasCoordinate is true",
 "HasGeospatialIssue is false",
 "TaxonKey is Opiliaceae"
 ]
}

 The dataset includes 11372 records from 360 constituent datasets; see https://api.gbif.org/v1/occurrence/download/0012903-240906103802322/datasets/export for details.
 
Data from some individual datasets included in this download may be licensed under less restrictive terms.